
Data de 12 decembrie a trecut neobservată cu toate că a fost o dată crucială în ceea ce privește scufundarea 
noastră ca naţiune. Aveţi idee ce-am comemorat? Sigur nu știți! Moartea democraţiei. Surprinși? Fix despre 
asta e vorba, doar că în ziua de azi vorba e controlată, iar a spune ce gândești a ajuns din nou, ca pe vremea 
răposatului, o aventură riscantă. Înainte de a vă dezvălui despre ce e vorba o să fac o paranteză necesară. 


Înţeleg că un anume domn, cântător de meserie, a fost atât de disperat încât a strigat la doamna Ministru al 
Culturii în timpul unei ceremonii de inaugurare a monumentului Monicăi Lovinescu și a lui Virgil lerunca. M-am 
cutremurat, mai ales că domnul în cauză e reprezentant de seamă al găştii care-a asasinat democraţia la noi. 
Și pentru că a urlat la preacurvioasa doamnă ministru, noi ar trebui să credem că i-au revenit creierii din aburii 
adânci în care se înecaseră? Păi cum de urli tu la ministrul în funcţie, băi zdranga-zdranga? Mă rog, închei aici 


paranteza deoarece individul e un fel de Marian Ceaușescu, astfel încât simt că îi dau prea multă atenţie. 


Dar paranteza nu e întâmplătoare. Alături de tovarășul nemulțumit sunt numeroase alte voci care, la fel de 
țipătoare ca întotdeauna, ne spun ba una ba alta. Cum că nu e bine, că e rău, că sunt dezamăgiţi/dezamăgite 


marea masă a îndoctrinaţilor care, la fel ca în orice sectă, reprezintă materialul de manevră din care straturile 
superioare își trag huzurul. Dar despre ce eveniment e vorba, despre ce sectă??? Simt că nu mai aveți 


răbdare! 


Așadar, în 12 decembrie 2004, România lupta din nou cu comunismul, învingându-l în alegerile prezidenţiale, 
unde traian băsescu i-a luat fața lui Adrian Năstase. Nu vreau să-l spăl de păcate pe Năstase, doar că voi 
menţiona apăsat faptul că el a reprezentat ultimul conducător cât de cât autonom al României. lar asta a plătit- 


o amarnic! 


Între un adept al mersului circumspect înainte — pe care parvenirea îl făcea să se creadă aristocrat sau cel 
puțin demn de a accede la acest statut — și un aventurier beţiv, corupt până-n măduva oaselor, românii l-au 
ales pe cel din urmă, satisfăcând doleanţele asasinilor democraţiei. Cred că e limpede pentru oricine că atunci 
s-a terminat cu libertatea noastră. Am ieșit din perioada romantică a anilor 90, intrând în cea obsedantă a 
instaurării treptate a terorii. Credeţi că pe vremea sa Năstase ar fi putut institui un lockdown precum cel pe 
care l-am avut în timpul Plăvanului? A compara libertatea de acum cu cea de atunci e ca și cum ai încerca să 
faci comparație între un pistol cu apă și o pușcă automată de ultimă generaţie. România a ales atunci, în 
aplauzele reprezentanţilor gălăgioși ai sectei asasine, calea slugărniciei menite a asigura spatele corupţilor 
locali, calea cotropirii complete, a noului fanariotism în carte Marea Poartă a fost înlocuită cu multiple alte Porţi 
situate aiurea, în funcţie de cum bate vântul. lar asta, pe lângă dezastrul jefuirii noastre zilnice, a adus într-un 
timp record epoca terorii. 


Suntem în drum drept către instaurarea unei tiranii absolutiste. lar strategia e de-a dreptul perversă: pe 
măsură ce sluga de la butoane expiră, secta asasinilor începe să devină tot mai nemulțumită și critică la 
adresa jupânului în funcţie. Aproape că e în ton cu cei care-l contestă pe slugoiul de la putere încă de la 
sesiunea de așa-zise alegeri. Doar că „Secta” pregătește următoarea paiață. Opoziția față de actualul jupân 
pe cale de expirare este, așadar, una pentru ca Secta să recâștige încrederea populaţiei. De aceea urlă 
cântătorul și de aceea întreaga menajerie de jivine a Sectei tremură aparent de partea „poporului”. Nu, nu-s de 
partea niciunui popor, ei sunt doar de partea trădării! 


Ar trebui totuși să-i urecheze cineva, să le spună că absolut tot ceea ce avem acum, toată sursa așa-ziselor 
lor nemulțumiri sunt doar un efect al alegerilor pe care ei le-au câștigat permanent de douăzeci de ani 
încoace. Alegerea lui băsescu în 2004 a fost victoria lor, la fel ca și frauda cu realegerea aceluiași marinar 
nemernic. La fel ca și alegerea „inexplicabilă” a Plăvanului cel nătâng. La fel ca și prăbuşirea Referendumului 
pentru Familie, ca și băgarea la pușcărie a lui Dragnea sau realegerea Plăvanului. Totul, dar absolut totul, 
de 20 de ani încoace, este o îngemănare de alegeri câștigate de Sectă și de reprezentanţii puterii 
externe. Așadar, observându-i că nu le convine ceva, ar trebui să le spuneți simplu ceea ce tot o proastă de-a 
lor a introdus ca practică politică: „Ciocu” mic, jigodiilor! Țara asta e în situaţia jalnică în care e din cauza 
voastră deoarece absolut totul a ieșit cum aţi vrut voi”. 


Cum arată țara acum? De la un grad de îndatorare de sub 20% a ajuns la aproape 60%. Mai e o șmecherie 
aici: în timp ce PIB-ul(în dolari) a crescut de patru ori, datoria externă a României a crescut de zece ori, ceea 


ne scufundăm. Imediat întrebarea care se pune este „unde anume a dispărut acel euro și jumătate care nu se 
regăsește în creștere?” E simplu: a fost furat și nu doar el, ci și profitul rezultat de pe urma împrumutului. 


Suntem la 20 de ani de la asasinarea democraţiei de aici(care și-așa era extrem de plăpândă). E o 
comemorare sumbră deoarece, odată cu oribilul omor, urmează distrugerea treptată a întregii ţări. Pe 
nesimţite am intrat pe drumul către desființare. Faceţi absolut orice comparație vreţi și vă va ieşi prost. De ce? 
Pentru că așa se întâmplă atunci când mergi spre lichidare. Totul arată sumbru, fără perspective. 


Ce ne-a mai rămas? Spectacolul cu repetiţie în care jigodiile sectei amintite „trec de partea poporului” 
bălăcărindu-i pe imbecilii din capul ţării. E o eroare să-i crezi! Ăștia nu trec niciodată de partea oamenilor ci 
joacă același joc macabru de prostire a proștilor. Așa că, dacă-i auziți vituperând în stânga și-n dreapta nu mai 
picați în capcană! Întoarceți-le spatele și vedeți-vă de treburile voastre. Triste vremuri am mai ajuns să trăim! 

